C 94/52
EL
Επίσημη Εφημερίδα της Ευρωπαϊκής Ένωσης
13.3.2023
— να διατάξει το Ευρωπαϊκό Κοινοβούλιο να αποδώσει όλα τα αχρεωστήτως παρακρατηθέντα ποσά προσαυξημένα με τους νόμιμους τόκους από την ημερομηνία παρακράτησης των ποσών και να υποχρεώσει το Ευρωπαϊκό Κοινοβούλιο να εκτελέσει την εκδοθησομένη απόφαση και να προβεί σε όλες τις ενέργειες, πράξεις ή αποφάσεις που είναι αναγκαίες για τη διασφάλιση της άμεσης και πλήρους αποκατάστασης του αρχικού μέτρου παροχής της σύνταξης· — να καταδικάσει το Ευρωπαϊκό Κοινοβούλιο στα δικαστικά έξοδα.
Λόγοι ακυρώσεως, ισχυρισμοί και κύρια επιχειρήματα Προς στήριξη της προσφυγής-αγωγής, η προσφεύγουσα-ενάγουσα προβάλλει τρεις λόγους. 1.
Με τον πρώτο λόγο προβάλλεται αναρμοδιότητα του συντάκτη της βλαπτικής πράξης, παράβαση ουσιώδους τύπου λόγω ανεπαρκούς αιτιολογίας και συνακόλουθη παράβαση του άρθρου 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης. 2.
Με τον δεύτερο λόγο προβάλλεται έλλειψη νομικής βάσης της προσβαλλόμενης πράξης και εσφαλμένη ερμηνεία του άρθρου 75 των Μέτρων εφαρμογής του καθεστώτος των βουλευτών του Ευρωπαϊκού Κοινοβουλίου. 3.
Με τον τρίτο λόγο προβάλλεται πρόδηλη παραβίαση της αρχής της ασφάλειας δικαίου, της αρχής της προστασίας της δικαιολογημένης εμπιστοσύνης και προσβολή των κεκτημένων δικαιωμάτων και, ως εκ τούτου, παράβαση του άρθρου 1 του πρώτου πρόσθετου πρωτοκόλλου της Ευρωπαϊκής Σύμβασης των Δικαιωμάτων του Ανθρώπου.
Προσφυγή-αγωγή της 23ης Δεκεμβρίου 2022 — Di Prima κατά Κοινοβουλίου (Υπόθεση T-822/22) (2023/C 94/62) Γλώσσα διαδικασίας: η ιταλική Διάδικοι Προσφεύγων-ενάγων: Pietro Di Prima (Παλέρμο, Ιταλία) (εκπρόσωπος: M. Merola, δικηγόρος) Καθού-εναγόμενο: Ευρωπαϊκό Κοινοβούλιο
Αιτήματα Ο προσφεύγων-ενάγων ζητεί από το Γενικό Δικαστήριο: — να κηρύξει ανυπόστατη ή, επικουρικώς, να ακυρώσει στο σύνολό της την πράξη με την οποία ο προσφεύγων-ενάγων ενημερώθηκε, διά της ανακοίνωσης που εξέδωσε ο Προϊστάμενος της Μονάδας Αποζημιώσεων και Κοινωνικών Δικαιωμάτων των Ευρωβουλευτών της Διεύθυνσης Οικονομικών και Κοινωνικών Δικαιωμάτων των Ευρωβουλευτών της Γενικής Διεύθυνσης Οικονομικών του Ευρωπαϊκού Κοινοβουλίου σχετικά με τον επαναπροσδιορισμό των δικαιωμάτων σύνταξης γήρατος, η οποία κοινοποιήθηκε με συστημένη επιστολή (υπ’ αριθ.
D311132), παραληφθείσα στις 13 Οκτωβρίου 2022, με την οποία το Ευρωπαϊκό Κοινοβούλιο επαναπροσδιόρισε τα δικαιώματα σύνταξης γήρατος και διέταξε την ανάκτηση του καταβληθέντος με βάση τον προηγούμενο υπολογισμό της σύνταξης ποσού· — να διατάξει το Ευρωπαϊκό Κοινοβούλιο να αποδώσει όλα τα αχρεωστήτως παρακρατηθέντα ποσά προσαυξημένα με τους νόμιμους τόκους από την ημερομηνία παρακράτησης των ποσών και να υποχρεώσει το Ευρωπαϊκό Κοινοβούλιο να εκτελέσει την εκδοθησομένη απόφαση και να προβεί σε όλες τις ενέργειες, πράξεις ή αποφάσεις που είναι αναγκαίες για τη διασφάλιση της άμεσης και πλήρους αποκατάστασης του αρχικού μέτρου παροχής της σύνταξης· — να καταδικάσει το Ευρωπαϊκό Κοινοβούλιο στα δικαστικά έξοδα.
Λόγοι ακυρώσεως, ισχυρισμοί και κύρια επιχειρήματα Προς στήριξη της προσφυγής-αγωγής, ο προσφεύγων-ενάγων προβάλλει τρεις λόγους. 1.
Με τον πρώτο λόγο προβάλλεται αναρμοδιότητα του συντάκτη της βλαπτικής πράξης, παράβαση ουσιώδους τύπου λόγω ανεπαρκούς αιτιολογίας και συνακόλουθη παράβαση του άρθρου 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης.